Etter å ha vært turnuslege ved Narvik sykehus i 1955, distriktsturnus i Salangen i 1956 og militærtjeneste 1956–57, hadde han forskjellige utdanningsstillinger ved Ullevål sykehus, Gaustad sykehus, Rikshospitalet, Sentralsykehuset i Akershus og ved Dikemark sykehus. Han ble dosent i sosialmedisin ved Universitetet i Oslo i 1974 og professor i 1986, en stilling han hadde frem til han ble pensjonert i 1999.